[{"text_idx": "#000004", "text": "Yng Nghymru rydyn ni\u2019n cael ein bendithio a\u0302 channoedd o lynnoedd naturiol, sy\u2019n cynnig profiad pysgota o safon i\u2019r rheiny sy\u2019n chwilio am gamp mewn amgylchedd godidog. Fodd bynnag, mae\u2019r mwyafrif ohonynt yn dal brithyll brown gwyllt yn unig ac felly ni ellir eu pysgota yn ystod misoedd y gaeaf. Er hynny, mae yna eithriad; Llyn Gwyn ger Rhayader. Fe\u2019i rheolwyd gan y clwb genweirio lleol fel pysgodfa frithyll stoc, ac mae\u2019r lleoliad gwledig deniadol hwn ar agor trwy\u2019r flwyddyn ac yn derbyn tocynnau diwrnod."}, {"text_idx": "#000006", "text": "Cysylltwyd y Llyn Gwyn gyda sawl chwedl. Yn o\u0302l un, dyma\u2019r fynedfa i dir arallfydol Brenin y \u2018gwerin deg\u2019, Gwyn Ap Nudd, rhyfelwr Celtaidd brawychus sy\u2019n ymddangos ym mytholeg Arthuraidd. Dywed un arall fod Sant Padrig wedi mynd heibio tra ar bererindod o Iwerddon, cweryla am grefydd gyda phentrefwyr, troi rhai i bysgod a menyw yn \u2018ddynes wen\u2019. Mae son hefyd y melltithiodd mynachod cyfagos Strata Florida brithyll y llyn pan ddinistriwyd eu Habaty yn y diwygiad. O ganlyniad, byddai\u2019r pysgod yn crawcian y pob tro\u2019r cant eu dal, fel rhybudd. Am amser hir ni fyddai unrhyw un yn bwyta\u2019r pysgod o\u2019r llyn."}, {"text_idx": "#000007", "text": "Ar y pwnc yma, yn y 12fed Ganrif stociodd Sistersiaid lleol yr Abaty Cwm-Hir ddyfroedd Llyn Gwyn gyda math o garp gwyllt. Hwn fyddai bwyd pob dydd Gwener pan fyddai cig yn cael ei dynnu o fwydlen y mynachod Pabyddol. Mae\u2019r carp hwn yn dal i fyw yn y llyn hyd heddiw, enghraifft brin o\u2019r bri\u0302d carp cyffredin gwreiddiol \u2018wildie\u2019, sydd bron yn ddiflanedig mewn mannau eraill yn y DU. Yn ogystal a\u0302 charp, mae\u2019r llyn yn dal i ddal poblogaeth fach o frithyll brown brodorol sydd wedi bod yno erioed."}, {"text_idx": "#000008", "text": "Caiff Llyn Gwyn ei redeg heddiw gan Gymdeithas Bysgota Dyffryn Rhayader & Elan, sydd yn stocio\u2019r llyn yn bythefnosol, gydag enfysau 2 pwys neu fwy ar gyfartaledd. Yn ogystal ag enfysau safonol, mae blues a hyd yn oed brithyll euraidd wedi\u2019u stocio i sicrhau amrywiaeth. Mae pysgod o ddeutu 5 pwys i 7 pwys hefyd yn cael eu cyflwyno\u2019n rheolaidd i sbeisio pethau. Mae brownis triploid yn cael eu stocio\u2019n flynyddol a\u2019u hychwanegu at y rhai naturiol, sydd gallu cael eu dal yn pwyso hyd at 7 pwys 8 owns. Yma yn y dw\u0302r ocsigenedig, clir ac oer, mae\u2019r pysgod yn troi mewn i beiriannau ymladd o fewn wythnos neu ddwy, gan ddarparu camp heriol iawn."}, {"text_idx": "#000009", "text": "Fel lleoliad gwirioneddol brydferth, mae gan Lyn Gwyn awyrgylch dirgel amdano. Mae\u2019r llyn yn eistedd mewn pant uchel, wedi\u2019i amgylchynu gan fryniau gwyrdd tonnog, a glannau wedi\u2019u gorchuddio a\u0302 hesg, gweiriau a rhedyn. Mae ynys brydferth yn llawn goed yn cwblhau\u2019r olygfa, gyda rhigol o goed pinwydd a thy\u0302 cychod cerrig hynafol."}, {"text_idx": "#000010", "text": "Mae\u2019r 12 erw yn hawdd ei reoli, ac yn caniata\u0301u rhyddid i bysgotwyr i grwydro a ffeindio gofod, heb iddo fod yn rhy fawr a dychryn pobl. Tardda Llyn Gwyn o rewlif rhyfeddol o ddwfn, hyd at 50 troedfedd yn y canol, ond mae\u2019r ymylon yn gymharol fas, ac yn silffio, sy\u2019n gwneud rhydio\u2019n ddigon diogel. Mae tri chwch ar gael i\u2019w llogi ac mae dau gwt pysgota a chyfleusterau ar y safle."}, {"text_idx": "#000011", "text": "Roedd gen i a fy ffrind pysgota, Tim Hughes ,fwriad am amser hir i ymweld a\u0302\u2019r llyn rhyw ddiwrnod yn gynnar ym mis Chwefror, a daeth cyfle o\u2019r diwedd. Ar o\u0302l ychydig o wythnosau oer pan gaeodd y ia a\u2019r eira nifer o bysgodfeydd, cawsom gyfle gwych i fynd allan a thargedu enfysau preswyl Llyn Gwyn o\u2019r lan."}, {"text_idx": "#000012", "text": "Mae\u2019n hawdd cyrraedd y llyn, gan nad yw\u2019n bell oddi ar yr A470, y brif ffordd trwy Gymru. Ar o\u0302l cyrraedd tua 9.30yb gwelsom fod y dw\u0302r yn rhydd o rew. Gydag awel ysgafn ac amodau cymylog, roedd y llyn yn edrych yn addawol iawn. Roedd tymheredd y dw\u0302r fodd bynnag yn oer iawn \u2013 rhwng 4 a 5 gradd yn o\u0302l thermomedr Tim. Oherwydd hyn, dull \u2018araf ac isel\u2019 fyddai\u2019r ffordd ymlaen, gyda\u2019r pysgod yn annhebygol o fod yn fywiog iawn."}, {"text_idx": "#000013", "text": "Yn hytrach nag Estyn ar unwaith am y llinellau suddo llawn, penderfynais ddechrau gyda llinell hedfan tomen suddo. Roedd gan y pryf pwynt (llith fritz du a gwyrdd) glain i\u2019w angori. Ar y droppers rhoiais dau crensiwr du (nymffau bach). Y syniad oedd ymgripio\u2019r pryfed yn o\u0302l yn araf, gyda\u2019r domen bwyntio a thip suddo yn angori\u2019r pryfed i lawr yn y dw\u0302r. O ran tacl, roeddwn i\u2019n defnyddio gwialen hedfan 9\u20196 # 7, y ffurf berffaith ar gyfer pysgota llan ar lyn y maint yma."}, {"text_idx": "#000014", "text": "Yn gyferbyniol, estynnodd Tim i\u2019w fag am linell ben saethu canolradd gwydr cyflym, gydag atodiad o tippet 7 pwys a llith neidr fawr wyn a gwyrdd. Byddai Tim yn ceisio castio o bell ac yn adfer y pryf yn gyflym i ddenu streic. Dau ddull gwahanol \u2013 ond mae\u2019r ddau\u2019n gallu gweithio\u2019n dda yn ystod misoedd y gaeaf."}, {"text_idx": "#000016", "text": "Mae bob amser yn werth siarad a\u0302 physgotwyr eraill cyn i chi ddechrau pysgota \u2013 yng Nghymru rydych chi\u2019n sicr o gwrdd a\u0302 chymeriadau cyfeillgar ar y banc a fydd yn hapus i rannu gwybodaeth. Daethom ar draws genweiriwr lleol Roger Lewis (sydd hefyd yn feili\u2019r clwb) a roddodd awgrymiadau gwych i ni. Cynghorodd i ni i roi cynnig ar ymylon yr ynys, ble mae\u2019r tir yn silffio i ffwrdd i wneud dibyn o dan y dw\u0302r. Esboniodd Roger ni fyddai\u2019r pysgod yn debygol o fentro i ddw\u0302r dyfnach y llyn heibio\u2019r ty\u0302 cychod yn y gaeaf. I brofi ei bwynt, aeth Roger ati i bysgota tu o\u0302l yr ynys, ac ymhen dim, daliodd 3 physgodyn da yn olynol."}, {"text_idx": "#000017", "text": "Profodd yr ardal hon i fod yn gynhyrchiol iawn. Pryd bynnag y cefais gast da o 20 llath allan i\u2019r llyn daeth y brathau, ac yn fuan roeddwn yn chwarae gyda brithyll enfys a oedd yn ymladd ymhell uwchben ei bwysau o tua 3 pwys. Profodd y domen ganolradd i fod y dewis cywir; pe bawn i\u2019n gadael i\u2019r pryfyn suddo\u2019n rhy hir, byddai wedi dal ar y dibyn creigiog. Felly byddai sinker llawn wedi bod yn wrthgynhyrchiol."}, {"text_idx": "#000018", "text": "Roedd Tim hefyd wedi glanio ei bysgodyn cyntaf ar yr un dibyn \u2013 roedd y neidr werdd a gwyn wedi gweithio ar adferiad roly-poly. Ar o\u0302l hanner awr galed aeth Tim yn o\u0302l i\u2019r car i gael fflasg o de i\u2019w gynhesu, a rhoddais linell hirach allan wrth i\u2019r gwynt tawelu. Ar y dibyn, tynnodd y llinell domen fach yn dynn ac roeddwn i mewn i bysgodyn da a ddechreuodd redeg oddi ar y ri\u0302l. Dechreuodd y llusgo ar unwaith wrth i\u2019r pysgodyn hwn redeg yn hir ac yn gyflym, a bron a\u0302 mynd a\u0302 mi i\u2019r berth. Ar o\u0302l ychydig funudau o chwarae, teimlais y pysgodyn yn blino o\u2019r diwedd ac estynnais am y rhwyd \u200b\u200bar y clawdd y tu o\u0302l i mi. Yr eiliad honno llaciodd y llinell a dihangodd y pysgodyn! Nid oeddwn yn gallu dyfalu pa fath o bysgodyn oedd hi, gan nad oeddwn wedi ei weld yn torri\u2019r wyneb unwaith. Doeddwn i ddim yn gwybod sut gollais i hi, ond rhoddais syniadau o fynachod melltithiol nail ochr pan wiriais y pry a gweld bod y pwynt yn bwl. Rhaid bod ei wedi dal ar y dibyn. Y wers fan hon yw gwirio pwyntiau\u2019ch bachyn a\u2019u naddu os oes angen!"}, {"text_idx": "#000019", "text": "Penderfynom anelu am ochr arall yr ynys lle\u2019r oedd ymwelydd rheolaidd Rob Davies yn pysgota mewn man llawer mwy cysgodol gyda llinell wynt pendant. Yma yr oedd deor o swnyn wedi ymgasglu, ac yn codi\u2019n achlysurol i ddangos bod pysgod da yn yr ardal. Roedd Rob wrthi\u2019n dal pysgod, un ar o\u0302l y llall, 6 i gyd, yn defnyddio pryfed pry-cop ar linell arnofio."}, {"text_idx": "#000020", "text": "Ymhellach i fyny\u2019r lan ger postyn yn mynd i mewn i\u2019r dw\u0302r, cysylltais a\u0302 physgodyn da a oedd wedi brathu fritz du a gwyrdd. Daeth hon yn glir o\u2019r dw\u0302r, brithyll enfys dywyll braf o tua 4 pwys \u2013 a ollyngodd y bachyn ar unwaith! Roedd melltith y mynachod wedi taro eto ... Daeth pysgodyn arall (llai) a brathu b*gger blewyn cath wlanog a \u2013 llwyddiant! Pryd bynnag y newidiais liw\u2019r llith, buodd tynnu a bwmpio, ond fe ddysgodd y pysgod yn gyflym a bu\u2019n rhaid i mi newid pryfed eto i adnewyddu eu diddordeb. Roedd y cyffro i gyd yn nhyniadau cynta\u2019r adfer, felly roedd yn rhaid i mi fod yn effro ac yn barod i weithredu\u2019r eiliad i mi ddechrau symud y pryfed."}, {"text_idx": "#000021", "text": "Wrth i Rob adael ei ofod a dechrau am adref, neidiodd Tim i mewn a daliodd ar unwaith enfys ar batrwm swnyn. Parhaodd y pysgod i godi yn achlysurol, ond roedd symudiad bach yn ongl y gwyntoedd ynghyd a\u0302\u2019r pwysau pysgota wedi eu gwthio allan i\u2019r tu hwnt i\u2019n hardal castio. Cyn gorffen am y diwrnod, dychwelom i\u2019r ochr wyntog am ychydig o \u2018gastiau olaf\u2019, ble daliom ambell enfys gryf arall."}, {"text_idx": "#000022", "text": "Roedd hi wedi bod yn ddiwrnod allan difyr iawn, ac fe ddaliom digon o bysgod. Roedd y brithyll i gyd mewn cyflwr gwych, gydag esgyll llawn ac yn ymladd yn galed. Mae Llyn Gwyn yn cynnig rhywbeth nad ydych yn ei gael gyda physgodfa \u2018twll yn y ddaear\u2019 \u2013 golygfeydd bendigedig ac awyrgylch gwyllt, hanesyddol go iawn. Rwy\u2019n argymell yn gryf i chi wneud pererindod i Lyn Gwyn os ydych chi byth yn yr ardal. Heb os, byddwn n\u2019n dychwelyd i gael tro arall arni yn ddiweddarach yn y tymor, pan fydd pethau wedi cynhesu."}, {"text_idx": "#000024", "text": "Mae gan y bysgodfa lwyfannau sy\u2019n cynnig mynediad i bysgotwyr anabl."}, {"text_idx": "#000029", "text": "Cadwch y newyddion, y cynigion a'r digwyddiadau diweddarafEnw cyntaf\nPa fath o bysgota sydd o ddiddordeb i chi?Dewiswch Pysgota"}, {"text_idx": "#000030", "text": "Hywel y pysgotwr enwog yn dweud y dylai GIG Cymru annog pobl i wirioni ar bysgota yn lle rhoi tabledi ar bresgripsiwn"}, {"text_idx": "#000031", "text": "Dylai meddygon yng Nghymru allu rhoi genweirio ar bresgripsiwn yn lle cyffuriau gwrth-iselder, yn o\u0302l un o bysgotwyr gorau\u2019r DU."}, {"text_idx": "#000033", "text": "Yn galw ar bob ceisiwr antur genweirio a selogion pysgota! Byddwch yn barod i ymgolli mewn dathliad cyfareddol o ddiwylliant,..."}, {"text_idx": "#000034", "text": "Prynu trwydded gwialen bysgota yn Gymraeg"}, {"text_idx": "#000035", "text": "Gallwch nawr brynu eich trwydded pysgota a\u0302 gwialen yn y Gymraeg. Cliciwch ar y ddolen isod i ddefnyddio\u2019r gwasanaeth."}]